text: Hollandsk menneskesmugler for retten
  19 maj 2015 kl. 04.29
  En hollandsk mand vil i morgen tirsdag kl. 9.30 blive fremstillet i grundlovsforhør ved Retten i Sønderborg sigtet for menneskesmugling.
  En 46-årig mand fra Holland skal tirsdag møde op i retten i Sønderborg sigtet for at have smuglet tre mennesker ind i landet.
  Han sigtes for overtrædelse af straffelovens § 125a om menneskesmugling ved i sin bil at have hjulpet tre personer af somalisk oprindelse med ulovligt at indrejse i Danmark.
  Den 46-årige blev anholdt af Udlændingekontrolafdelingen (UKA) ved en kontrol på motorvejen.
  Anklageren vil bede om, at retsmødet afholdes for lukkede døre.
  